Aarhuus Stifts-Tidende, 1844-07-23
Fædrelandet. Kjøbenhavn, den 20de Juli. Hs. Majestæt har altsaa under 3die Juli, Dagen for Skamlingsbankefesten, fundet forgodt – hedder det endv. i Fædrelandet ogsaa at forbyde den slesvigske Forenings Moder, hvilket factisk er det samme som at forbyde Foreningen. Og denne Hs. Ms. allerhøieste Beslutning har naturligviis fundet nidkjær Efterlevelse hos de kgl. dansketydske Embedsmænd i Slesvig, hvem Foreningen længe har været en Torn i Øiet. Decretet er ufortøvet communiceret den hele Kjæde af Retsbetjente ligge ned til Sognefogderne, for at den fredløse Forening ikke skal forstikke sine Møder i nogen Krog paa Landet; den mandhaftige Herredsfoged Kjer, som kastede Bøndernes Mindetavle ud af Thorning Thinghuus, er bleven udsendt for at bemægtige sig corpus delicti, Foreningens Protocoll, og er gaaet saavidt i sin Embedsiver, at han tillige har sat sig i Besiddelse af Laurids Skaus private Breve; Commissionen holder Forhører fra Morgen til Aften osv. - Og hvorledes forklare vi nu disse uventede, mærkelige Tildragelser, Har man opdaget en catilinarisk Sammensværgelse i Slesvig; ere Hans Nissen og Laurids Skau Hovedmænd for en Bande, der vilde omstyrte Statsforfatningen, myrde Regjeringen, opbrænde Hovedstaden, plyndre de Rige &c. Laurids Skaus Beretning angiver, at han antager den i fast alle danske Blade publicerede Extract af Foreningens Forhandlingsprotocol af 12te Juni som Motivet dertil. Kan Kongen da have følt sig fornærmet ved denne J Sandhed, vi kunne umuligt troe det; Foreningen har i sin Extract jo kun i kjerve, ligefremme Udtryk udtalt sin Beklagelse, sin dybtfølte Smerte over en Regjeringsforanstaltning, som det sikkert har smertet Hs. Majestæts eget danske Hjerte at underskrive. Kongen har, uden at fornærmes, hørt den samme Beklagelse mundtlig udtalt; han har i disse Dage hørt den gjentages af 20,000 Undersaatter, uden at tage det unaadigt op, og han veed, at den atter i hele Folkets Navn vil gjenlyde fra Viborg og Roeskilde Stændersale. Og selv om Hs. M. fandt et eller andet Udtryk i Extracten mindre velklingende, saa vidste han jo, at den kom fra Bønder, og han kjender de danske Bønders jevne, trohiertige Talebrug for godt til at han kunde regne den slesvigske Forening dette til Onde. Altsaa synes Protocol Extracten ikke for Kongen selv at kunne være et gyldigt Motiv til et saa indgribende Skridt, som hele Foreningens Ophævelse. Eller hvis den, og kun den, har givet Anledning hertil, saa synes det Skete umuligt at kunne være udgaaet fra Kongen personlig, men hans allerhøieste Resolution maa da være udvirket ved Jndstillinger og Forestillinger fra hans Raadgivere, i hvilke hiint Motiv er stillet i et ganske andet Lys, end det staaer for vore, end det synes at maatte staae for Kongens egne Øine. Men vi fortrøste os i saa Fald til, at saavel Nørrejylland forsamlede Stænder som Østifternes snart for Hs. Ms. Throne ville nedlægge deres frimodige Forbøn for den Forening, hvis Formaal er Oprettelsen af Statseenheden og den danske Nationalitet, og som derfor fra dansk Side maa ønskes al Held og Lykke, og vi betvivle da ikke, at Hs. M. vil imødekomme Sit hele Folk Ønske og hæderligen restituere det opløste Selskab.